ĮSAKYMAS

DĖL DAUGIABUČIŲ NAMŲ LAIPTINIŲ IR KITŲ VIEŠŲJŲ OBJEKTŲ DEZINFEKAVIMO

2020 m. kovo 27 d. Nr. DĮV-291

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. kovo 14 d. nutarimu Nr. 207 ,,Dėl karantino Lietuvos Respublikos teritorijoje paskelbimo“:

1. P a v e d u Šilalės rajono savivaldybės administracijos direktoriaus pavaduotojui Osvaldui Šarmavičiui – Operacijų valdymo centro vadovui – koordinuoti daugiabučių namų ir kitų viešųjų objektų dezinfekavimo vykdymą.
2. S k i r i u seniūnijų seniūnus atsakingus už daugiabučių namų ir kitų viešųjų objektų dezinfekavimo organizavimą seniūnijos teritorijoje.
3. Į p a r e i g o j u seniūnijų seniūnus:
   1. paskirti darbuotojus, kurie dezinfekuos daugiabučių namų laiptines ir kitus viešuosius objektus seniūnijos teritorijoje;
   2. skelbti daugiabučių namų laiptinėse dezinfekavimo darbų datas ir laiką;
   3. įpareigoti daugiabučių namų gyventojus prieš dezinfekavimo darbų atlikimą išvalyti laiptines ir patraukti nuo durų kilimėlius;
   4. informuoti gyventojus, kad norint atsisakyti laiptinės dezinfekavimo paslaugos, privalo pateikti seniūnijos seniūnui atsisakymą, pasirašytą ne mažiau kaip 2/3 laiptinės gyventojų;
   5. apmokyti dezinfekciją atliekančius darbuotojus arba pasirašytinai įteikti atliekamų darbų instrukciją bei aprūpinti darbui reikalingomis priemonėmis;
   6. nurodyti darbuotojams prieš dezinfekuojant viešuosius objektus (vaikų žaidimų aikšteles, lauko treniruoklius, suoliukus, turėklus ir kt.), nuvalyti jų paviršius;
   7. įpareigoti dezinfekavimą atliekančius asmenis, išnešti šiukšles iš savi izoliacijai skirtų savivaldybės patalpų, pagal seniūno pavedimą.
4. N u r o d a u, kad daugiabučių namų laiptinės turi būti dezinfekuojamos ne rečiau kaip vieną kartą per savaitę arba pagal poreikį, o viešųjų objektų paviršiai ne rečiau kaip vieną kartą per dieną.
5. Į p a r e i g o j u Viktoriją Venckuvienę dezinfekavimui reikalingą įrangą, dezinfekcines ir asmens apsaugos priemones išduoti seniūnijų seniūnams.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius